Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu: veel pole liiga hilja
tuumakõnelustel Iraaniga paremat lepet nõuda.
PO teatel makstakse enamusele töötajatele aprillis osalist palka
juba neljandat kuud pärast seda,
kui Iisrael külmutas PO maksurahad.
Koostöös USAga arendatav uus Iisraeli õhutõrjesüsteem
läbis põhjalikud katsetused,
ja võib tuleval aastal paigaldamiseks valmis olla.
Peaminister Netanyahu sõnul pole suurriikidel veel liiga hilja
tuumakõnelustel Iraaniga paremat lepet nõuda.
Pärast avaldust kohtus Netanyahu USA Esindajatekoja spiikeri
John Boehneriga, kes on juhtiv vabariiklane
ja president Obama Iraani-poliitika tuline kriitik.
On aeg, et rahvusvaheline kogukond nõuaks paremat lepingut.
Parem leping kärbiks tunduvalt Iraani tuumainfrastruktuuri.
Parem lepe seoks tuumaprogrammi piirangute kaotamise
Iraani käitumise muutumisega.
Iraan peab lõpetama agressiooni regioonis,
terrorismi maailmas ja ähvardused Iisrael hävitada.
See peaks olema väljaspool läbirääkimisi,
ja sellist lepingut peavadki suurriigid nõudma.
Netanyahu hoiatas, et P5+1 (USA, Hiina, Venemaa, Prantsusmaa,
Inglismaa, Saksamaa) taotletav lepe Iraani tuumapürgimuste kärpimiseks
jätaks Iraanile võime luua tuumarelv vähem kui aastaga.
USA Esindajatekoja spiiker Boehner,
kelle kutse Netanhyahule Kongressis esineda,
tekitas kriitikat parteipoliitikas
Washingtoni erapooletu toetuse arvelt Iisraelile,
hoidis oma Iisraeli-visiidi suhtes madalat profiili.
Ühisavalduses Boehneriga
nimetas Netanyahu USA-Iisraeli suhteid kaljukindlaks.
Vägivaldses ja ebastabiilses regioonis,
kus riigid kokku varisevad ja fanatism plahvatab,
on üks aski kaljukindel - meie sõprus, liitlus ja partnerlus.
See muudab meie riigid tugevamaks ja turvalisemaks
ja on meie ühiste lootuste ankur rahuks ja stabiilsuseks regioonis.
Tuumakõnelustest Šveitsis -
P5+1 jätkab Iraaniga teist päeva kõnelusi
pärast teisipäeval lõppenud tähtaega. Osapooled hoiatavad,
et ilma läbimurdeta võivad kõnelused nurjuda.
Valge Maja esindaja sõnul pole USA saanud Iraanilt
tuumavõimekuse suhtes käegakatsutavaid lubadusi.
Ta hoiatas, et USA on valmis
vajadusel kõnelustelt lahkuma.
Meie lähenemine kõnelustele pole muutunud.
Kuni on võimalus tõsiselt arutada
ja edusamme teha,
ei lõpeta me neid meelevaldselt ega järsult,
aga kui tunneme, et kõnelused tammuvad paigal,
on USA ja rahvusvaheline kogukond valmis loobuma.
Oleme selgelt osutanud, milliseid lubadusi ootame,
ja nende jaoks määratud lisaaastat.
Ilmselt Iraanile surveavaldamiseks ütles Obama esindaja,
et kõneluste nurjumise korral on laual kõik võimalused,
sh sõjaline sekkumine.
Juhul kui diplomaatia nurjub,
jääb lauale hulk alternatiive.
Sh sanktsioonide koordineerimine
rahvusvahelise kogukonnaga,
mis sunniks Iraani kõnelustelauda
või kõnelusi tõsisemalt võtma.
Laual on ka sõjaline alternatiiv,
seda kahetsusväärsel juhul,
kui me ei jõua kokkuleppele.
President peab siis kaaluma erinevaid võimalusi,
mida ta teeb konsulteerides meie P5+1 partneritega ühiselt.
Iraani välisiminister Zarifi sõnul
võivad tuumakõnelused P5+1ga õnnestuda,
kui on politilist tahet lahendada Iraani 12-aastane tuumatüli.
Zarifi sõnul on tuumakõneluste võimalus kordumatu.
Loodame, et osapooltel on poliitilist tahet edasi liikuda.
Mõningad probleemid
pole lasknud meil lahendusi leida.
Loodan, et kolleegid mõistavad, et see on haruldane võimalus,
mis ei kordu ja mis tuleb ära kasutada.
Raportite teatel on Iraani ja P5+1 peamiseks tüliõunaks
kõigi ÜRO Julgeolekunõukogu sanktsioonide tühistamine
ja Iraani soov tuumaprogrammi tulevikus edasi arendada.
PO teatel makstakse enamusele PO töötajatele aprillis osalist palka
juba neljandat kuud pärast seda,
kui Iisrael külmutas PO maksurahad.
Iisrael külmutas ca 130 mln USD kuus
maksu- ja tollirahasid detsembris,
kui palestiinlased teatasid plaanist ühineda Haagi Kriminaalkohtuga,
mis realiseerus eile.
Rahvusvahelise surve tõttu nõustus Iisrael ülekandeid jätkama.
Kohe lubati üle kanda 400 mln USD, kuid arvata maha summa,
mis palestiinlased võlgnevad Iisraeli osutavate teenuste eest.
PO president Abbas on viivituse pärast vihane.
Ta lubas viia tüli 1993. a Oslo lepete kohaselt
vahenduskohtusse. Kui tüli sellega ei lahene,
Abbas hoiatas, et kaalub hagi esitamist Haagi kohtusse.
Kui tahame rääkida rahast,
peab see toimuma vahenduskohtu kaudu.
Vastasel juhul lähme ICCsse, kuna ei nõustu Iisraeli diktaadiga.
Iisrael ei ole seni vastanud palestiinlaste süüdistustele,
kui on palutud selgitust, miks rahasid pole edastatud.
Iisrael mõistis hukka palestiinlaste ühinemise ICCga
ja nimetas silmakirjalikuks palestiinlaste liikmestaatust ICCs
ja katseid ICCs Iisraeli ametnikke jahtida.
Iisraeli meelest tegi ICC palestiinlaste vastuvõtuga vea.
Iisrael kritiseeris palestiinlasi, väites, et sõjakuritegudes süüdi
terrorirühmitusega Hamas liidus olev PO on viimane,
kes võib kohtuga ähvardada.
Iraanile ja selle šiialiitlastele mõeldud sõnumi juurde -
Koostöös USAga arendatud Israeli uusim õhutõrjesüsteem
läbis nõudlikud katsed
ja võib tulla kasutusele aasta jooksul.
Kaitseallikate teatel katsetati Taaveti lingu
eelmine nädal ja teisipäeval, mis oli ka tuumakõneluste tähtaeg.
Süsteemi nimetatakse Taaveti linguks,
mis viitab relvale, millega Taavet tappis Koljati.
Süsteem on mõeldud tõrjuma
100-200 km raadiusega rakette, lennukeid ja ballistilisi rakette.
Raportite teatel kinnitavad süsteemi edukad katsed
USA seadusandjate toetust
Iisraeli palvele saada lisaraha teiste sõjaliste projektide jaoks.
Aitäh vaatamast!
Paasapüha tõttu pole Iisraeli Uudiseid eetris teisipäevani.
Kohtumiseni 7. aprillil.
Olen Jonathan Hessen. Shabat shalom! Häid pühi!
Tõlge: Monika Jaaguri